Για υφιστάμενες κρατήσεις, στο εισιτήριό σας θα αναγράφονται όλα τα στοιχεία που αφορούν τα επιτρεπόμενα όρια των παραδοτέων αποσκευών για κάθε πτήση του δρομολογίου σας. Για να ελέγξετε τα επιτρεπόμενα όρια αποσκευών προτού κάνετε την κράτηση, επικοινωνήστε μαζί μας για πληροφορίες σχετικά με τις κοινές πτήσεις πολλαπλών κωδικών της Emirates οι οποίες εκτελούνται από άλλες αεροπορικές εταιρείες, ή επικοινωνήστε με την εν λόγω αεροπορική εταιρεία για τις μη κοινές πτήσεις πολλαπλών κωδικών.
Για ταξίδια που δεν περιλαμβάνουν προορισμούς στις Ηνωμένες Πολιτείες: Αν στο δρομολόγιό σας υπάρχουν πτήσεις που εκτελούνται από άλλες αεροπορικές εταιρείες εκτός της Emirates, στο ίδιο εισιτήριο με τις πτήσεις της Emirates, τότε για τα συγκεκριμένα σκέλη του ταξιδιού ενδέχεται να ισχύουν διαφορετικοί κανονισμοί σχετικά με τις αποσκευές.
Για ταξίδια με αφετηρία τις Ηνωμένες Πολιτείες, ενδέχεται να ισχύουν διαφορετικοί κανονισμοί όσον αφορά τις αποσκευές:
Εάν η πρώτη πτήση σας είναι με την Emirates, η πολιτική επιτρεπόμενου ορίου αποσκευών της Emirates ισχύει για όλα τα σκέλη του ταξιδιού, συμπεριλαμβανομένων πτήσεων με άλλες αεροπορικές εταιρείες.
Εάν η πρώτη σας πτήση δεν είναι με την Emirates, η πολιτική αποσκευών του πρώτου μεταφορέα ενδέχεται να ισχύει για όλα τα σκέλη του ταξιδιού. Αυτό οφείλεται στους κανονισμούς του Αμερικανικού Υπουργείου Μεταφορών σύμφωνα με τους οποίους απαιτείται οι αεροπορικές εταιρείες να εφαρμόζουν την πολιτική αποσκευών του πρώτου μεταφορέα για όλα τα σκέλη του ταξιδιού.
Για ταξίδια προς τις Ηνωμένες Πολιτείες: Αν στο δρομολόγιό σας υπάρχουν πτήσεις που εκτελούνται από άλλες αεροπορικές εταιρείες εκτός της Emirates, στο ίδιο εισιτήριο με τις πτήσεις της Emirates, τότε για τα συγκεκριμένα σκέλη του ταξιδιού ενδέχεται να ισχύουν διαφορετικοί κανονισμοί σχετικά με τις αποσκευές.
Η πολιτική αποσκευών που ισχύει για το ταξίδι σας εμφανίζεται κατά τη διαδικασία κράτησης στον ιστότοπο emirates.com και στην απόδειξη του ηλεκτρονικού σας εισιτηρίου (eticket). Εάν ισχύει πολιτική αποσκευών άλλου αερομεταφορέα για την κράτησή σας, μπορείτε να αγοράσετε επιπρόσθετο όριο αποσκευών μόνο από εκείνον τον αερομεταφορέα και ενδέχεται να ισχύουν εκπτώσεις εάν προκαταβάλετε το ποσό ή πληρώσετε μέσω της ιστοσελίδας του αερομεταφορέα. Εάν έχετε συγκεκριμένες ερωτήσεις σχετικά με την πολιτική αποσκευών άλλης αεροπορικής εταιρείας οι οποίες δεν καλύπτονται από τις πληροφορίες που εμφανίζονται κατά τη διαδικασία της κράτησης ή στην απόδειξη του ηλεκτρονικού σας εισιτηρίου (eticket), επικοινωνήστε απευθείας με τον συγκεκριμένο αερομεταφορέα για περισσότερες πληροφορίες.